CK ลุ้นไตรมาส 2/61 กำไรโตเด่น 79% โบรกฯชี้หุ้นถูกแนะซื้อเป้า 34 บ.
CK ลุ้นไตรมาส2/61กำไรโตเด่น79% โบรกฯชี้หุ้นถูกแนะซื้อเป้า 34 บ.
31 ก.ค. 2561

บล.ฟินันเซีย ไซรัส ระบุในบทวิเคราะห์วันนี้(31 ก.ค.)ว่า บริษัท ช.การช่าง จำกัด (มหาชน) หรือ CK คาดกำไรสุทธิไตรมาส 2/61 จะโดดเด่น +79% เทียบไตรมาสก่อนหน้าเป็น 540 ลบ. เพราะได้เงินปันผลจาก TTW และส่วนแบ่งกำไรจากบริษัทร่วมซึ่งเราคาดโตแรง +33% Q-Q, +123% เทียบช่วงเดียวกันของปีก่อน เพราะ BEM มีกำไรพิเศษจากการขายโรงไฟฟ้าไซยะบุรี แต่กำไรที่เราคาด -19% เทียบช่วงเดียวกันของปีก่อน เพราะใน 2Q17 มีงาน M&amp;E สายสีน้ำเงินส่วนต่อขยายทำให้ฐานรายได้สูง
ปัจจุบัน CK มี backlog 6.6 พันลบ. และงานรอเซ็นอีก 3.7 พันลบ. ราคาหุ้นซื้อขายบน PBV 2018-19 เพียง 1.8 เท่า ต่ำกว่าค่าเฉลี่ยในอดีตที่ 2 เท่า และ Discount NAV ของบริษัทลูกถึง 25% ยังแนะนำซื้อ ราคาเป้าหมาย 34 บาท